૧૯૮૩માં રાજકોટના મેયર અરવિંદભાઈ મણિયારનું અવસાન થયું ત્યાર બાદ અટલજી આવ્યા. અરવિંદભાઈના નિવાસસ્થાને જઈને પરિવારને સાંત્વના પાઠવી પછી નાગરિક કાર્યકર્તા-આગેવાનો સાથે બેઠક હતી. અવસાન પહેલાં થોડા સમયે અરવિંદભાઈએ મેયરપદ છોડ્યું અને પક્ષના સંગઠનના કામમાં લાગ્યા હતા. આ ઉદાહરણ ટાંકીને અટલજી કહે: ‘વસ્ત્ર બદલાવતાં વાર લાગે એટલી વારમાં આવડું મોટું પદ એમણે છોડી દીધું આ જ આપણા પક્ષના સંસ્કાર છે.’